### Beslutningstema

Gensidig orientering fra henholdsvis udvalgsformand, forvaltning og udvalgsmedlemmer, der er medlem af diverse råd.

### Sagsfremstilling

1. Orientering fra udvalgsformanden

2. Orientering fra udvalgsmedlemmer, der er medlemmer af diverse råd

3. Orientering fra forvaltningen

Aabenraa Kommune har udsendt deres kommuneplanstrategi - Det Gode Liv - Udviklingsstrategi 2035
Strategien er i høring i perioden fra den 6.9.2022 til 1.11.2022. Kommuneplanstrategien er kommunalbestyrelsens strategi for kommuneplanlægningen. Forvaltningen sender en kvitteringsskrivelse og foretager ikke mere i sagen. Link til plandokument - [Det Gode Liv](https://dokument.plandata.dk/70_[telefonnummer]_1662449487228.pdf)

Status for Testområder for Vindmøller
Indenrigs- og Boligministeren har fremsendt forslag om et nye område, som man vil screene for muligt nyt testområde for Vindmøller. Testområdet vil få samme funktion, som de tidligere udmeldte og anvendes til testmøller op til 450 meter. Området omfatter i store træk [adresse] - angivet på vedlagte kortbilag. Borgmesteren har fremsendt et Borgmesterbrev til Indenrigs- og Boligministeren, hvor der tages stor afstand til udpegning af området til screening. I forhold til de andre områder, er der indbudt til møde mellem de berørte Borgmestre og Ministeren den 13. september 2022.

Status for Energiparker
Indenrigs-og Boligministeriet har meddelt, at de nu er ved at planlægge en proces for beslutning om realisering af store energiparker. Der vil også blive foretaget en landsdækkende screening af egnede arealer og en indhentning af forslag fra kommuner og VE branchen til arealer, der kan bringes i spil.

VE-projekter i Tønder Kommune
På Udvalgets møde i oktober tages en sag op omkring hvilket indhold, guidelines skal have for den næste ansøgningsrunde, som tidligere er fastsat til 16. december 2022.

Status for DK2020 klimahandleplan
Arbejdet med DK2020 er rigtig godt igang. Efter opstartsarrangementet er der strartet op på arbejdsgrupperne tilknyttet de enkeklte klimahandlespor. Der har i regi af DK2020 desuden varet en række afledte aktiviteter og afholdt flere klimaarrangementer. Der vedlægges et statusnotat.

### Kommunaldirektøren indstiller,

at orienteringen tages til efterretning.

### Beslutning

Udover ovenstående orienteredes om,

Formanden: Har deltaget i klimafolkemøde og deltager i Energiens Topmøde.

Peter Bruun: Foreslår punkt på kommende udvalgsmøde om en strategi for solceller på kommunale tage.

Orienteringen taget til efterretning.